A4-0228/98

Ψήφισμα επί της ανακοίνωσης της Επιτροπής σχετικά με "Πακέτο μέτρων για την αντιμετώπιση του επιζήμιου φορολογικού ανταγωνισμού στην Ευρωπαϊκή Ένωση¨(COM(97)0564 - C4-0333/98)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(97)0564 - C4-0333/98),

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής (A4-0228/98),

Α. δεδομένου ότι ένα ευρύ προς αντιμετώπιση θέμα συνδέεται με την εξέλιξη της δομής της οικονομικής διαχείρισης στην Ευρώπη όσον αφορά τα μη νομισματικά ζητήματα, με ιδιαίτερη έμφαση στην επιβολή φόρων[semigr ]

Β. δεδομένου ότι η ώθηση προς ενισχυμένο συντονισμό των πολιτικών, όπως υπενθυμίζεται στα Πορίσματα της Προεδρίας του Συμβουλίου στο Λουξεμβούργο, αποτελεί ζωτικό εργαλείο για την αποφυγή περαιτέρω φραγμών στην ολοκλήρωση και την ορθή λειτουργία της Ενιαίας Αγοράς, ιδίως στον τομέα της φορολογίας[semigr ] ο συντονισμός των φόρων θα αποτελέσει επίσης ένα ουσιαστικό μέσο επίτευξης κατευθυντήριων γραμμών στον τομέα της πολιτικής για την απασχόληση μέσω της ελάφρυνσης της φορολόγησης του συντελεστή της παραγωγής που λέγεται εργασία[semigr ]

Γ. δεδομένου ότι θα επιδιωχθεί κάποιος βαθμός ανταγωνισμού μεταξύ των εθνικών συστημάτων με τη μεγαλύτερη διαφάνεια που θα επιτευχθεί με την εισαγωγή του ενιαίου νομίσματος, η οποία, με τη σειρά της, θα τονώσει την αποτελεσματικότητα και θα βελτιώσει το βιοτικό επίπεδο των καταναλωτών[semigr ]

Δ. δεδομένου ότι είναι σαφές ότι ο ανταγωνισμός αυτός δεν πρέπει να υπερβεί το κρίσιμο όριο του συσχετισμού κόστος/όφελος και να καταστεί υπερβολικός, υπό την έννοια ότι δεν πρέπει να είναι επιζήμιος, και το κόστος να μην είναι μεγαλύτερο από το όφελος[semigr ]

Ε. δεδομένου ότι η έλλειψη συντονισμού των εθνικών φορολογικών συστημάτων και ο επακόλουθος έντονος φορολογικός ανταγωνισμός μεταξύ των κρατών μελών έχει φτάσει σε σημείο που να αποδεικνύεται επιζήμιος, έχοντας ως αποτέλεσμα να μη γίνεται πάντα πλήρης εκμετάλλευση των ωφελειών που μπορεί να παράσχει η ενιαία αγορά στον τομέα της ανάπτυξης και απασχόλησης, λόγω της αυξημένης φορολογικής επιβάρυνσης της απασχόλησης σε σχέση με τον πλέον ευκίνητο από τους συντελεστές της παραγωγής, που είναι το κεφάλαιο[semigr ]

ΣΤ. δεδομένου ότι η έλλειψη φορολογικής εναρμόνισης και τα υψηλά επίπεδα ανταγωνισμού προκάλεσαν την προοδευτική απώλεια εθνικής κυριαρχίας των κρατών μελών επί της φορολογικής πολιτικής - και συνεπώς επί του δημοσιονομικού τους οργάνου - ως συνέπεια της δυνατής διάβρωσης των φόρων και απώλειας φορολογικών εσόδων που προκαλούνται από το σχετικά ανεξέλεγκτο φορολογικό ανταγωνισμό[semigr ]

Ζ. δεδομένου ότι χρειάζεται σαφώς να συντονίζεται η εξέλιξη των εθνικών φορολογικών συστημάτων και κάποια φορολογική εναρμόνιση, ιδίως στους τομείς στους οποίους ο επιζήμιος φορολογικός ανταγωνισμός θα μπορούσε να έχει αρνητικές επιπτώσεις (έμμεσοι φόροι, φορολόγηση του εμπορικού τομέα, φορολόγηση αστάθμητων συντελεστών παραγωγής όπως το κεφάλαιο, φορολογική μεταχείριση των μη μονίμων κατοίκων και επιχειρήσεων, ενεργειακοί και περιβαλλοντικοί φόροι και φορολόγηση των διαμεθοριακών εργαζομένων)[semigr ]

Η. δεδομένου ότι η ανάγκη αυτή είναι ιδιαίτερα έντονη λόγω των επιπτώσεων της επιβολής ειδικών φόρων κατανάλωσης σε ξένα προϊόντα, που στρεβλώνει τον ανταγωνισμό[semigr ]

Θ. εκτιμώντας ότι οι διαφορές στα συστήματα και επίπεδα φορολόγησης, οι οποίες βασίζονται σε κοινωνικά κίνητρα, καθώς και σε κριτήρια που έχουν σχέση με το περιβάλλον, τη δημόσια υγεία και την προστασία των καταναλωτών, δεν πρέπει να θεωρηθούν ως επιζήμιος φορολογικός ανταγωνισμός[semigr ]

Ι. εκτιμώντας ότι οι αποφάσεις για τα ελάχιστα επίπεδα φορολόγησης και τα κοινά οικονομικά μέσα ελέγχου για την προστασία του περιβάλλοντος και της δημόσιας υγείας μπορούν να λαμβάνονται σε επίπεδο ΕΕ[semigr ]

ΙΑ. δεδομένου ότι πρέπει να γίνει δεκτό ένα "επωφελές¨ επίπεδο φορολογικού ανταγωνισμού, προκειμένου να ενθαρρυνθεί η βελτίωση του επιπέδου του ανταγωνισμού[semigr ]

ΙΒ. δεδομένου ότι είναι σαφές πως το πρόβλημα των φορολογικών παραδείσων εντός της επικράτειας των κρατών μελών της ΕΕ αποτελεί ζήτημα στο οποίο θα πρέπει να δοθεί σημαντική προτεραιότητα στο πλαίσιο οιασδήποτε προσπάθειας καταπολέμησης του επιζήμιου φορολογικού ανταγωνισμού[semigr ]

ΙΓ. δεδομένου ότι πρέπει να προσδιοριστούν άλλοι τομείς παρέμβασης που χρειάζονται κάποιο συντονισμό και εναρμόνιση, όπως οι κρατικές ενισχύσεις[semigr ]

Γενικές παρατηρήσεις

1. δέχεται με ικανοποίηση την επιτάχυνση της διαδικασίας που αποσκοπεί στην αντιμετώπιση του θέματος του φορολογικού συντονισμού στην ΕΕ και τη σχετική δέσμευση του Συμβουλίου, όντας πλήρως πεπεισμένο ότι οι σημερινές στρεβλώσεις των φορολογικών συστημάτων είναι πιθανό να καταλήξουν, όλο και περισσότερο, στην αδυναμία εκμετάλλευσης των πλήρων ωφελειών που μπορεί να παράσχει η ενιαία αγορά όσον αφορά την ανάπτυξη και την απασχόληση, καθώς και στην προοδευτική απώλεια της κυριαρχίας των κρατών μελών επί της φορολογικής πολιτικής -και συνεπώς του φορολογικού μέσου που διαθέτουν- λόγω της διάβρωσης των φόρων που προκύπτει από τον επιζήμιο φορολογικό ανταγωνισμό[semigr ]

2. επιπλέον, λόγω της πολυπλοκότητας του θέματος και των πολλαπλών διασυνδεόμενων συμφερόντων των επιχειρήσεων και πολιτών της ΕΕ, ασπάζεται την προσέγγιση της Επιτροπής που στοχεύει στη συγκρότηση "πακέτου¨ προτάσεων, πιστεύοντας και αυτό ότι είναι έτσι καλύτερες οι προοπτικές συμφωνίας και οι δυνατότητες υπεράσπισης των διαφόρων διακυβευόμενων συμφερόντων, απότι εάν αντιμετωπιζόταν κάθε θέμα χωριστά[semigr ]

3. ειδικότερα, συμφωνεί με την ιδέα ότι αυτό το πακέτο συνίσταται από α) Κώδικα Συμπεριφοράς για τη φορολόγηση των επιχειρήσεων, β) ευρωπαϊκή λύση στον τομέα της φορολόγησης των εισοδημάτων από αποταμίευση και γ) μέτρα προς εξάλειψη των παρακρατούμενων φόρων σε διασυνοριακές πληρωμές τόκων και δικαιωμάτων μεταξύ επιχειρήσεων[semigr ]

4. πιστεύει, πάντως, ότι ο συγχρονισμός της νομοθετικής διαδικασίας για τα διάφορα στοιχεία του πακέτου θα πρέπει να θεωρηθεί ως γενικός μεσοπρόθεσμος στόχος, και ότι δε θα πρέπει να χρησιμοποιηθεί, αντιθέτως, από τα κράτη μέλη ως μέσο για την καθυστέρηση της έγκρισης των διαφόρων στοιχείων του πακέτου[semigr ]

5. με λύπη του παρατηρεί όσον αφορά την απόφαση αριθ. 888/98/ΕΚ του Ευρωπαϊκού Κοινοβουλίου και του Συμβουλίου της 30ής Μαρτίου 1998 για την έγκριση προράμματος κοινοτικής δράσης που αποσκοπεί στη βελτίωση των συστημάτων έμμεσης φορολογίας της εσωτερικής αγοράς ότι αφαιρέθηκε από την αρχική πρόταση της Επιτροπής (πρόγραμμα FISCALIS) ((ΕΕ L 126 της 28.4.1998, σελ. 1))για τη συνεργασία των εθνικών διοικήσεων στον τομέα της έμμεσης φορολόγησης[semigr ] το ΕΚ χαιρετίζει πάντως τη συμφωνία που επιτεύχθηκε με το Συμβούλιο, και η οποία επιτρέπει να εφαρμοστεί πλήρως το πρόγραμμα ήδη για το 1998[semigr ]

Ο Κώδικας Συμπεριφοράς για τη φορολόγηση των επιχειρήσεων και συναφή ζητήματα

6. χαιρετίζει την έγκριση ψηφίσματος του Συμβουλίου και των εκπροσώπων των κυβερνήσεων των κρατών μελών που συνήλθαν σε σύνοδο του Συμβουλίου την 1η Δεκεμβρίου 1997 για έναν κώδικα συμπεριφορά στον τομέα της φορολόγησης των επιχειρήσεων ((ΕΕ C 2 της 6.1.1998, σελ. 2)) και για τη σύσταση Ομάδας για τον Κώδικα Συμπεριφοράς, προς αξιολόγηση των φορολογικών μέτρων που εμπίπτουν ενδεχομένως στο πλαίσιο του κώδικα και προς εποπτεία της παροχής πληροφοριών για τα μέτρα αυτά[semigr ] χαιρετίζει επίσης το σημαντικό ρόλο της Επιτροπής όσον αφορά την υποστήριξη των εργασιών της Ομάδας και ελπίζει ότι θα τηρείται πλήρως ενήμερο σχετικά με την πρόοδο που θα επιτυγχάνεται[semigr ]

7. αναγνωρίζει το γεγονός ότι, παρότι δε γίνεται στην ανακοίνωση της Επιτροπής ρητή αναφορά στο ρόλο του, έχουν υιοθετηθεί από την Επιτροπή και το Συμβούλιο ορισμένα από τα συγκεκριμένα μέτρα που είχε προτείνει στο ψήφισμά του της 29ης Μαΐου 1997 σχετικά με την έκθεση της Επιτροπής για τη φορολογία στην Ευρωπαϊκή Ένωση: έκθεση για την εξέλιξη των φορολογικών συστημάτων ((ΕΕ C 182 της 16.6.1997, σελ. 59))[semigr ]

8. αναγνωρίζει ιδίως το γεγονός ότι περιλήφθηκαν στο έγγραφο της Επιτροπής που εγκρίθηκε από το Συμβούλιο ECOFIN τα αιτήματα του Κοινοβουλίου για τον ακριβή ορισμό των τομέων φορολόγησης επί των οποίων θα ισχύει ο κώδικας συμπεριφοράς, για τις ρήτρες ακινητοποιήσεως και επαναφοράς, για τη δέσμευση των κρατών μελών να ενημερώνουν τα υπόλοιπα κράτη μέλη για τα υπάρχοντα και προτεινόμενα φορολογικά μέτρα που εμπίπτουν στο πεδίο εφαρμογής του Κώδικα, σύμφωνα με τις γενικές αρχές της διαφάνειας και ανοιχτότητας[semigr ]

9. υπογραμμίζει την ανάγκη αυστηρού σεβασμού του κώδικα συμπεριφοράς[semigr ]

10. παρατηρεί όμως με λύπη του ότι ορισμένες εξίσου σημαντικές προτάσεις του ψηφίσματος, όπως το γενικό θέμα των μέτρων που αποσκοπούν στην εξάλειψη σημαντικών παραμορφώσεων στον τομέα της έμμεσης φορολόγησης ενώ δημιουργούν ταυτόχρονα εναλλακτικές πηγές εσόδων, ή οι περιβαλλοντικοί και ενεργειακοί φόροι, παρότι περιλήφθηκαν αρχικά στην ανακοίνωση της Επιτροπής της 1ης Οκτωβρίου 1997 (COM(97)0495) «Προς ένα φορολογικό συντονισμό στην Ευρωπαϊκή Ένωση», εγκαταλείφθηκαν εν συνεχεία[semigr ]

11. πέραν τούτου, το ΕΚ, παρότι δέχεται ότι ο εγκριθείς κώδικας αφορά μόνο την άμεση φορολόγηση των επιχειρήσεων, λυπάται για το γεγονός ότι δεν έχουν μέχρι τούδε ληφθεί υπόψη από την Επιτροπή και το Συμβούλιο οι προτάσεις του για την εξάλειψη κάθε είδους διπλής φορολόγησης του εισοδήματος από μισθούς και καθώς και των λοιπών φραγμών που δημιουργούνται από τη φορολογία ή τις κοινωνικές επιβαρύνσεις που περιορίζουν την κινητικότητα εντός της ΕΕ[semigr ]

12. θεωρεί επίσης απαραίτητο να εναρμονισθούν επιτέλους οι φορολογικοί ορισμοί εννοιών όπως οι βάσεις υπολογισμού, τα κέρδη και οι ρυθμίσεις απόσβεσης[semigr ]

13. ζητεί την επιτάχυνση της εξάλειψης των φορολογικών παραδείσων στην εσωτερική αγορά της ΕΕ, προκειμένου να τερματισθεί ο καταστροφικός φορολογικός ανταγωνισμός μεταξύ των κρατών μελών της ΕΕ, ο οποίος δε συνάδει ούτε με την ενιαία αγορά ούτε με το κοινοτικό πνεύμα[semigr ]

Μία ευρωπαϊκή λύση στον τομέα της φορολόγησης των εισοδημάτων εξ αποταμιεύσεως

14. υποστηρίζει την πρόταση της Επιτροπής και τη συμφωνία που επιτεύχθηκε στο Συμβούλιο ECOFIN για μία ελάχιστη κοινοτική λύση στον τομέα της φορολόγησης του εξ αποταμιεύσεως εισοδήματος που καταβάλλεται σε ένα κράτος μέλος προς άτομα που δεν είναι μόνιμοι κάτοικοί του από φορολογικής απόψεως, προκειμένου να αντιμετωπιστούν υπάρχουσες και ενδεχόμενες παραμορφώσεις της Ενιαίας Αγοράς και να αποφευχθεί η σημαντική απώλεια φορολογικών εσόδων που προκύπτει από τη μη φορολόγηση των μη μόνιμων κατοίκων[semigr ]

15. ευελπιστεί ότι θα βρεθεί κοινά αποδεκτή λύση στον τομέα της φορολόγησης της αποταμίευσης και δέχεται με ικανοποίηση τη δέσμευση της Επιτροπής να υποβάλει συντόμως σχετική πρόταση[semigr ] τονίζει, σχετικά με το θέμα αυτό, ότι θα πρέπει να διαφυλαχθεί ο ανταγωνισμός των ευρωπαϊκών χρηματαγορών σε παγκόσμια κλίμακα[semigr ]

Μέτρα προς εξάλειψη των παρακρατούμενων φόρων σε διασυνοριακές πληρωμές τόκων και δικαιωμάτων μεταξύ επιχειρήσεων

16. το Ευρωπαϊκό Κοινοβούλιο δέχεται με ικανοποίηση την πρόταση οδηγίας της Επιτροπής σχετικά με το κοινό φορολογικό καθεστώς που εφαρμόζται στις πληρωμές τόκων και royaltys που πραγματοποιούνται μεταξύ συνεταιρισμένων μεταξύ τους επιχειρήσεων που ανήκουν σε διαφορετικά κράτη μέλη (COM(98)0067) ((ΕΕ C 123 της 22.4.1998, σελ. 9)), που ευθυγραμμίζεται με τα αιτήματά του για μέτρα προς καταπολέμηση της διπλής φορολόγησης ορισμένων διασυνοριακών δραστηριοτήτων[semigr ]

17. αναμένει ανυπόμονα να διατυπώσει τις παρατηρήσεις του επί του εγγράφου, ανάλογα με τις διατάξεις της νομικής βάσης της πρότασης[semigr ]

Συμπεράσματα

18. το Κοινοβούλιο θεωρεί το πακέτο μέτρων που παρουσίασε η Επιτροπή ως την ελάχιστη ομάδα κανόνων που πρέπει να εγκριθούν για να αντιμετωπιστούν οι διαπιστωθείσες συνέπειες του επιζήμιου φορολογικού ανταγωνισμού και να καταπολεμηθεί επιτυχώς η ανεργία[semigr ]

19. δέχεται τον επωφελή φορολογικό ανταγωνισμό μεταξύ των κρατών μελών ως μέσο για την αύξηση της ανταγωνιστικότητας της ευρωπαϊκής οικονομίας που αντιμετωπίζει τις προκλήσεις της παγκοσμιοποίησης[semigr ]

20. θεωρεί απαραίτητο να επιτευχθεί κοινή ελάχιστη βάση σε όλους τους τομείς στους οποίους ο φορολογικός ανταγωνισμός εκφυλίζεται σε επιζήμιες συμπεριφορές, με δίκαιο συμβιβασμό μεταξύ της επικουρικότητας και του ενισχυμένου συντονισμού της οικονομικής πολιτικής[semigr ]

21. καλεί την Επιτροπή να υποβάλει προτάσεις που να μπορούν να ενισχύσουν και να συμπληρώσουν το υποβληθέν πακέτο, και που να αφορούν τον τομέα της έμμεσης φορολόγησης[semigr ] να παρακολουθεί στενότερα το θέμα των φορολογικών κρατικών ενισχύσεων στα κράτη μέλη[semigr ] και να καλέσει το Κοινοβούλιο να συμμετάσχει επίσημα και ενεργότερα στα κατάλληλα φόρα συζήτησης για την υλοποίηση της στρατηγικής της επί της φορολογικής πολιτικής[semigr ]

22. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, καθώς και τις κυβερνήσεις και τα κοινοβούλια των κρατών μελών.